สารพัดปัจจัยลบรุมธุรกิจประกัน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ธุรกิจแข่งขันสูงกฎเหล็กคปภ. กสิกรทำนายปีนี้โตต่ำสุดแค่6%
โพสต์ทูเดย์ — กสิกรกะเทาะปัจจัยลบธุรกิจประกันวินาศภัยปี 2553 เพียบ แต่ยังเติบโต 68% 
ศูนย์วิจัยกสิกรไทย เปิดเผยว่า ปัจจัยลบที่อาจส่งผลกระทบต่อรายได้ของธุรกิจประกันวินาศภัยในปี 2553 ประกอบด้วย การปรับพิกัดเบี้ยประกันภัยรถภาคสมัครใจ ที่คาดว่าจะมีผลบังคับใช้ในไตรมาส 3 ปี 2553 เพื่อให้สะท้อนต้นทุนความเสี่ยงที่แท้จริง โดยเฉพาะรถขนาดเล็กซึ่งเป็นกลุ่มที่มีอัตราความเสียหายสูง 
ขณะที่แนวโน้มสัดส่วนรถขนาดเล็กจะเพิ่มในอัตราเร่งมากกว่ารถขนาดใหญ่ ประกอบกับมีการผลิตรถยนต์อีโคคาร์ซึ่งมีขนาดเล็กราคาต่ำขึ้นอีกในปีนี้ ทำให้บริษัทอาจจำเป็นต้องปรับเบี้ยประกันให้สะท้อนความเสี่ยง 
อย่างไรก็ตาม การแข่งขันที่รุนแรงอาจเป็นอุปสรรคต่อการขึ้นค่าเบี้ยประกันกับรถขนาดเล็ก ทำให้บริษัทบางแห่งนำเงื่อนไขเรื่องการใช้รถน้อยเข้ามาคำนวณความเสี่ยงด้วย เพื่อเสนอเบี้ยประกันในราคาที่เหมาะสมและจูงใจผู้ใช้รถ 
ทั้งนี้ รวมถึงการปรับเพิ่มความคุ้มครองการประกันภัยรถภาคบังคับมีผลบังคับใช้วันที่ 1 ม.ค. 2553 จะทำให้มีภาระจ่ายชดเชยค่าสินไหมทดแทนเพิ่มขึ้น กระทบต่อรายได้หรือกำไรของธุรกิจให้แคบลงไปอีก
นอกจากนั้น การปรับลดพิกัดเบี้ยประกันอัคคีภัยแก่สถานประกอบการทุกประเภทลง 5% และกำหนดส่วนลดเพิ่มเติมสูงสุด 15% แก่สถานประกอบการที่มีมาตรการรักษาความปลอดภัยดีมีผลวันที่ 1 ม.ค. 2553 หลังจากที่มีการปรับเบี้ยประกันอัคคีภัยสำหรับที่อยู่อาศัยลดลง 10% ในปี 2552 ซึ่งคาดว่าจะส่งผลให้เบี้ยประกันประเภทอัคคีภัยไม่เพิ่มเท่าที่ควร 
ศูนย์วิจัยกสิกรไทย วิเคราะห์ว่า ภายใต้หลักเกณฑ์การกำกับเงินกองทุนตามระดับความเสี่ยง (RBC) ที่ 150% จากเดิมกำหนดไว้ที่ 10% หรือ 30 ล้านบาท ซึ่งได้นับรวมทั้งความเสี่ยงที่เกิดจากการบริหารเงินลงทุน ความเสี่ยงจากการรับประกันภัย อาจนำไปสู่การปรับลดการทำธุรกรรมที่เพิ่มความเสี่ยงให้กับธุรกิจ 
สำหรับปี 2553 คาดว่าธุรกิจประกันวินาศภัยอาจมีเบี้ยประกันรับโดยตรงรวมประมาณ 1.171.19 แสนล้านบาท เพิ่มขึ้นประมาณ 6.08.0% จากปี 2552 ที่เพิ่มขึ้นประมาณ 3.7% มีเบี้ยรับรวมประมาณ 1.10 แสนล้านบาท
นางบุษรา อึ๊งภากรณ์ ผู้อำนวยการสมาคมประกันชีวิตไทย กล่าวว่า สมาคมประมาณการอัตราการเติบโตของธุรกิจประกันชีวิตในปี 2553 จะเพิ่มขึ้นไม่ต่ำกว่า 15% จากปี 2552 ที่ได้เบี้ยถึง 259,161.4 ล้านบาท เติบโต 16.8% จากการที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) มีนโยบายที่จะผลักดันให้มีการออกกรมธรรม์ประกันภัยแบบบำนาญเลี้ยงชีพรองรับสังคมชราภาพ และกรมธรรม์ประกันภัยเพื่อประชาชนระดับฐานราก